গতকাল মঙ্গলবার সমকালকে তিনি এসব কথা বলেন। মির্জা ফখরুল বলেন, আওয়ামী লীগ সরকারের আমলে এখন পর্যন্ত যত নির্বাচন হয়েছে, তা কতটুকু অবাধ ও সুষ্ঠু হয়েছে- দেশবাসী ভালোভাবেই জানে। সংবিধান তো কোনো ধর্মগ্রন্থ নয়; যে তাকে পরিবর্তন করা যাবে না। জনগণের স্বার্থেই সংবিধানের যে কোনো পরিবর্তন সম্ভব। বিএনপি জনগণের দল হিসেবে অন্যান্য দলের সঙ্গে ঐক্যবদ্ধ হয়ে দাবি আদায়ে আন্দোলন করবে। আমরা বিশ্বাস করি, জনগণের দাবির মুখে সরকার নির্বাচনকালীন নির্দলীয় সহায়ক সরকারের দাবি মানতে বাধ্য হবে।